Reval-Sport veebilehe sirvimise jätkamisel nõustud meie kasutuskogemuse parandamiseks mõeldud küpsiste ja nende kasutamise tingimustega. Loe lähemalt
#000000
Tallinna suurimast spordiklubist Reval-Sport leiad eest väga suure valiku erinevaid treeningliike, mis aitavad Sul kaalu langetada, parema vormi saavutada või ennast lihtsalt paremini tunda. Kuidas aga valida endale just see õige treening, mis motiveerib Sind igapäevaselt sellega tegelema?
#000001
Õige treeningu leidmiseks oleme kokku pannud mõned nõuanded, et lihtsustada treeninguvalikut ning parandada oma tulemusi.
#000002
Meil kõigil on päevas loetud arv tunde, mida saame töö, kooli ja kodu kõrvalt enda heaks kasutada. Kui oled võtnud nõuks alustada treeningutega, siis esmalt tuleks seada pikemaajalised eesmärgid.
#000003
Eesmärkide seadmine pole alati lihtne – näiteks plaan “kaalust alla võtta” on küll hea, kuid liiga üldsõnaline. Lisaks pead arvestama oma tervise hetkeseisundi, varasemate vigastuste, toitmusharjumustega jne. Sellisel juhul püstitad eesmärgid, mis on ka realistlikud.
#000004
Väga suureks abiks eesmärkide seadmisel on personaaltreeneriga konsulteerimine. Meie professionaalsed treenerid oskavad tähelepanu pöörata pisiasjadele, mis muidu jääksid märkamata. Abi saamiseks kiika sellele lingile ja võta ühendust meie personaaltreeneritega.
#000005
Soovitame enne eesmärkide seadmist ning treeningutega alustamist kindlasti kontrollida oma üldist treenitust, läbides selleks Fitness testi. Aastase Reval-Spordi klubipaketiga on esmane konsultatsioon personaaltreeneriga Sinu jaoks tasuta.
#000006
Fitness test näitab Sinu aeroobset võimekust ning tervise hetkeseisundit. Selle põhjal saab otsustada, millisel koormusel tohid treenida ning millised treeningstiilid on Sulle sobivaimad. Fitness testi kohta saad lugeda siit.
#000007
Lisaks on võimalik mõõta ka oma keha rasva- ja lihasmassi protsenti, mille tulemuste põhjal oskavad meie nõustajad anda soovitusi nii treeninguks kui ka toitumiseks. Testi kohta saad lugeda siit.
#000008
Mõõdetavad: Olgu Sinu eesmärgiks kas kaalu või keha rasvaprotsendi langetamine, vastupidavuse tõstmine või lihasmassi kasvatamine – kõike seda annab mõõta. Mõõtmistulemused annavad verstaposti, millega saad võrrelda treeningkava efektiivsust. Pane perioodiliselt kirja oma tulemused ning vaata, kas oled eesmärkide saavutamiseks õiges suunas liikumas.
#000011
Järjepideva treenimise puhul soovitame koormustesti teha iga poole aasta tagant, et jälgida progressi ning kohandada treeningkava.
#000012
Saavutatavad: Hoia oma eesmärgid realistlikena. Liiga kõrged eesmärgid võivad küll tunduda motiveerivana, aga seda vaid nii kaua, kuni taipad, et neid pole võimalik täita.
#000013
Ajastatud: Kindla tähtaja seadmine on hea viis motivatsiooni tõstmiseks. Tähtaja saabudes soovitame kindlasti mõõta ka treeningtulemusi, et näha perioodi tulemusi.
#000014
Vastavalt oma eesmärkidele tuleb järgmiseks valida sobiv treeningviis. Reval-Spordis saad valida väga paljude erinevate rühma- ja personaaltreeningute vahel. Kõikide võimalustega tutvumiseks vajuta siia.
#000015
Enamus treeningute eesmärk on kaalu langetada ning tõsta lihastoonust. Samas on väga erinev just viis, kuidas selleni jõuda. Näiteks on võimalik liituda rahuliku ja mõnusa tempoga pilatese treeninguga või siis just ennast ületada väga intensiivses intervalltreeningus GRIT Strength.
#000016
Parima üldfüüsilise treeningkoormuse saamiseks soovitame valida rohkem kui ühe treeningu, et kõik lihased saaksid võrdselt pingutust.
#000017
Tõime välja mõned soovitused, kuidas oma eesmärgini jõuda, olgu see siis kaalu langetamine, venitused või lõõgastus.
#000018
Uuringud on näidanud, et parim viis kaalu langetamiseks on kombineerida kardiotreening jõutreeninguga. Ideaalis võiksid seda teha kolm-neli korda nädalas.
#000019
Treening võiks koosneda vähemalt 20. minutist kardiotreeningust ja sama palju võiks kulutada jõutreeningu peale, lisaks umbes 10 minutit kõhulihaste treeninguks.
#000020
Kardiotreeningut soovitame teha masinal, olles ise püstises asendis. Põhjus selleks on lihtne – istudes langeb südame koormus kuna Sa ei pea toetama oma keha raskust ning treeningu kasutegur on väiksem. Selliselt võiks eelistada kõndimist ja jooksmist sõudmisele ning rattasõidule.
#000021
Tee kõigepealt madala tempoga soojendust 5 minutit, et lihased jõuaksid kasvava koormusega kohaneda ning liigesed hakkaksid kaitsvat sidekoe vedelikku tootma. Ära kindlasti alusta kardiotreeningut kohe maksimumkiirusega, muidu lõhud oma liigeseid ja raskendad hingamist.Järgmised 5 minutit tee treeningut keskmise intensiivsusega. Parim viis selle mõõtmiseks on, kui proovid rääkida. Kui Sa suudad öelda ühe täislause aga mitte rohkem, siis on tempo õige. Selles intensiivsusvahemikus põletab keha peamiselt rasva.Tõsta treeningu intensiivsust järgmiseks 2-3 minutiks. Sa küll tunned ennast korraks hingetuna aga koormuse tõus aitab kaloreid põletada.Too tempo tagasi keskmise taseme juurde viieks minutiks.Edasi vahelda tempot lühikeste intervallidega kiire ja keskmise vahel.
#000022
Jõutreeningut soovitame kaalu langetamise eesmärgil teha lisaks kardiole vähemalt 20 minutit. Igat harjutust on mõistlik teha kolm korda, iga korraga umbes 15 kordust. Parima üldfüüsilise koormuse saavutamiseks võiks jõutreeningus olla:
#000023
Kaks või kolm erinevat harjutust jalgadele;Üks harjutus rindkere lihastele;Üks harjutus kätele;Üks harjutus seljale, mis annaks koormust kogu seljale.
#000024
Kui soovid üksinda tegutsedes kaalu langetada, siis külasta meie suurt kardio- ja jõusaali. Samas soovitame enne kindlasti konsulteerida personaaltreeneriga, kes aitab just Sinule kõige paremat tulemust andvad treeningkava kokku panna.
#000026
Enamus kontoris töötavatest inimestest on tundnud väsimust või valu seljas ning jalgades. Veetes terve päeva laua taga, istume sundasendis, mis võib viia tõsiste rühiprobleemideni.
#000027
Istudes laua taga pikalt painutatud põlvedega lühenevad meie põlvede taga olevad kõõlused, mis omakorda tekitab pinge vaagna piirkonnas ning alaselja lihastes. Samamoodi tekitab arvutiga töötamine pigent abaluude ning õlapiirkonnas, mis võib viia selja- ning kaelavaludeni.
#000028
Parim lahendus on liituda meie jõu- või rühmatreeningutega, mis pööravad tähelepanu lihasvenitustele ning süvalihaste tugevdamisele. Rühmatreeningutena soovitame erinevaid Pilatese ja jooga harjutuskavasid ning venitustele orienteeritud treeninguid nagu Stretching, BodyBalance ja bodyART.
#000029
Treenides jõusaalis regulaarselt, näed juba kuu ajaga suuri muutusi. Jõusaalis treenides proovi hoida iga poosi umbes 30 sekundit, millele järgneb venitus. Harjutused, mida soovitame jõusaalis teha on:
#000030
Rinnalt surumine või rinnalihaste masin. Need harjutused teevad Sinu rindkere lihaseid lühemaks, venitades seeläbi seljalihaseid pikemaks. Tulemuseks leevenevad lihaspinged seljas.Biitsepslihaste treening. Sarnaselt eelnevaga muutuvad treeningu tulemusena biitsepsi lihaseid lühemaks, venitades pinges olevad triitsepsi lihaseid seevastu pikemaks.
#000031
Reval-Sport treenerid on kokku pannud jõusaali masinaid ja seadmeid tutvustava treeningkava jõusaali kasutamise ABC. Treening on klubiliikmetele kehtiva kuukaardiga tasuta.
#000032
Pilates oli algselt mõeldud vigastada saanud sportlaste ja tantsijate aitamiseks, kus läbi tüvilihaste tugevdamise saavutatakse parem rüht, tugevam selgroog ning lahtisemad liigesed. Pilatese rühmatrenn on väga heaks lahenduseks lihas- ja liigespingetest vabanemiseks.
#000033
Jooga on väga rahulik treening, mille käigus sa liigutad aeglaselt oma luud, liigesed ning lihased paika tagasi. Lisaks aitab jooga rahulik ning mediteeriv õhkkond vabaneda vaimsest stressist.
#000034
Eesti pikkadel ning pimedatel talvekuudel on stress kerge tulema, olgu see siis ilma, töö või mõne muu põhjuse pärast. Kuigi esimene mõte võib olla ennast kogu maailma eest ära peita, on trenni tegemine tõestatult väga heaks stressiraviks.
#000035
Kuigi enamus painutustel ning venitustel üles ehitatud treeningkavad aitavad hästi stressi leevendamisel, siis parima tulemuse saad järgnevates rühmatreeningutes:
#000036
BodyBalance on rahulik harjutuste ja venitustega treeningkava, mis loodud jooga, pilatese ning Tai Chi baasil. Nii Tai Chi kui ka jooga sunnivad süvenema treeningu aeglastesse ning täpsetesse liigutustesse, viies mõtted argipäeva muredest kõrvale.
#000037
Jõusaalis soovitame külastada kardiomasinaid nagu näiteks jooksmine, aerutamine, velotrenažöör. Kardiomasinatel treenimisel vallanduvad kehas endorfiinid, ehk hormoonid, mis tekitavad kehas hea-meeleolu tunde ja lülitavad stressi tekitava adrenaliini välja.
#000039
Kardiosaali soovitame külastada kolm-neli korda nädalas ning iga treeningu pikkus võiks olla vähemalt 40 minutit, et anda kehale piisavalt koormust.
#000040
Sauna kuum õhk aitab lõdvestada lihaseid, leevendades lihaspingeid muutes neid venivamaks. Saunas olles on mõistlik ennast õrnalt venitada, et saada veel paremat tulemust.
#000042
Reval-Spordis on võimalik stressi väga hõlpsasti leevendada sauna jooga treeninguga ühinedes. Trenn toimub 45-55°C saunas, kus tehakse 5-7 lihaseid venitavat ja stressi leevendavat harjutust. Tulemusega jääd kindlasti rahule.
#000043
Nagu näha on võimalik oma eesmärkideni jõuda väga mitmel erineval moel. Samas enne treenima hakkamist soovitame kindlasti konsulteerida meie personaaltreeneritega ning vajadusel ka oma raviarstiga, et saada parimat tulemust.
#000044
8 põhjust, miks valida personaaltreener
#000045
Kuidas regulaarne treening mõjutab õppetööd?
#000046
"Aastaid 25 tagasi seisin seoses oma endise treeningsaali sulgemisega valiku ees, kas liituda Reval-Sport spordiklubiga või konkureeriva kohaga. Valisin Reval-Spordi tänu selle väga headele treeningvõimalustele ja ma pole oma otsuses pidanud kordagi kahetsema. Minu jaoks eristab Reval-Sporti konkurentidest jõumasinate rohkus ning saali avarus ja kui vähegi võimalik, siis võiks saal juba kell 5.00 oma uksed avada."
#000047
"Tänaseks olen Reval-Spordi liige olnud aastast 2001. Omal ajal otsisin endale vesiaeroobika trenni vanalinnas ja sõbra soovitusel külastasin Reval-Sporti. Esimesest korrast jäi koheselt treeneritest väga sümpaatne mulje ja ka asukoht on teil super. Mulle meeldib, et saan valida paljude erinevate treeningute vahel ning peale remonti on kõik saunad ja basseinid lausa suurepärased! Jätkake samas vaimus!"
#000048
"Revalisse sattusin täiesti juhuslikult, kõndides Kalevi ujulast mööda. Võtsin endale proovipäeva ja hakkas koheselt meeldima :). Kui peaks üles lugema kõik, mis mulle siin meeldib, saaks väga pika nimekirja. Vast kõige suuremaks argumendiks on spordiklubi suurus ja tasuta parkimine - siin leian endale alati riietusruumis kapi ning jõusaalis ei pea kunagi ootama, et oma lemmikmasinat kasutada. Peale trenni saan mõnusalt veekeskuse mullivannis smuutit luristada. Soovitan kõigile!"
#000049
Hea Reval-Spordi klient, seoses privaatsustingimuste uuenemisega palume Teil üle vaadata enda isikuandmed ning anda nõusolekut meie uutele tingimustele. Tingimustega nõustumiseks kinnita oma profiil ja nõustu meie privaatsuspoliitikaga.!
#000051
Kui sa ei ole veel Reval-Spordi liige siis kõigi meie pakutavate võimaluste ning liikmetasudega saad
#000052
Saatsime Sinu emailile juhised parooli taastamiseks. Kui email ei ole 5 minuti jooksul sinuni jõudnud siis võta palun ühendust meie klienditoega
#000055
Fitness test näitab Sinu üldist füüsilist taset ning tervislikku hetkeseisundit. Samuti saab selle põhjal otsustada millisel koormusel tohid treenida ning millised treeningstiilid on Sulle sobivaimad. Vali aeg:
#000058